የቤኒሻንጉል ጉሙዝ ህዝቦች ነጻ አውጪ ንቅናቄ  95 አባላት ከኤርትራና ከሱዳን ወደ ኢትዮጵያ ገቡ
በኤርትራና ሱዳን ራሱን የቤኒሻንጉል ጉሙዝ ህዝቦች ነጻ አውጪ ንቅናቄ እያለ ከሚጠራው የጸረ ሰላም ቡድን አባላት ውስጥ 95ቱ ወደ ኢትዮጵያ ገቡ።የቡድኑ አባላት የቆዩበትን የአመጽ ድርጊት በመተው ሰላማዊ እንቅስቃሴ ለማድረግ ነው ወደ ሀገራቸው የገቡት።ቡድኑም ሆነ አባላቱ አሁን በኢትዮጵያ ያለውን ተጨባጭ ሁኔታ በመገንዘብ በተለያዩ ድርድሮች ከህብረተሰቡ ጋር በሰላም ለመኖርና በልማት እንቅስቃሴ ላይ ተሳታፊ ለመሆን ወደ ሀገራቸው መመለሳቸውም ተገልጿል።መሰል ተመሳሳይ ድርጊቶችን የሚፈጽሙ አካላት በኤርትራ እንደሚገኙና ከዚህ ድርጊታቸው ተመልሰው የሀገሪቱን ሰላምና ልማት መጠበቅ እንዳለባቸው ተጠቁሟል፡፡ከ95ቱ አባላት መካከል 15ቱ በካርቱም ይኖሩ የነበሩ የድርጅቱ አመራር አካላት እንደሆኑ ነው የተነገረው።ይህ የጸረ ሰላም ቡድን ላለፉት አስር አመታት በኤርትራና ሱዳን ሲንቀሳቀስ የነበረ መሆኑም ተገልጿል።ቡድኑ የሻዕቢያ መልእክተኛ በመሆን በኢትዮጵያና በሱዳን ድንበር የጸረ ሰላም እንቅስቃሴዎችን ሲያደርግ እንደነበር ነው የተመለከተው (ኢ ቢ.ሲ)።